**KOMENTE DHE REKOMANDIME MBI RAPORTIN E MONITORIMIT PËR 8 MUJORIN E VITIT 2024 PËR KOMISIONERIN PËR MBIKQYRJEN E SHËRBIMIT CIVIL**

1. **Vlerësim i përgjithshëm i qëllimeve dhe objektivave të politikës si dhe performanca e produkteve kryesore**

Komisioneri për Mbikqyrjen e Sherbimit Civil, me fondet buxhetore të miratuara, për vitin 2024, ka hartuar, programuar dhe zhvilluar politikat për përmbushjen me cilësi të lartë dhe në kohë të detyrimeve , në funksion të garantimit e respektimit të ligjit për shërbimin civil në institucionet qendrore, të pavarura dhe ato vendore, që përfshihen në shërbimin civil, si dhe unifikimin e zbatimit të tij, nëpërmjet realizimit të procesit të mbikqyrjes dhe mbrojtjes së të drejtave të nëpunësit civil.

 Programi për të cilin ky institucion administron fondet për vitin 2024 është:

1. Programi “Planifikim Menaxhim Administrim”

**Për programin *“Planifikim Menaxhim Administrim”***, janë planifikuar 2 produkte, të cilët nga përdorimi i fondeve për 8 mujorin e vitit 2024, janë realizuar në masën 60%.

* *Për realizimin e qëllimit, janë realizuar 115 inspektime dhe mbikëqyrje gjatë 8M 2024, me një kosto prej 57.6 milionë lekë.*

 “**Karakteristika kryesore të performancës së shpenzimeve**”

Në fund të 8 mujorit të parë të vitit 2024, situata në lidhje me realizimin e shpenzimeve të buxhetit, krahasuar me planin për vitin 2024, sipas raportit të monitorimit të paraqitur nga ana e institucionit, paraqitet si më poshtë:

 *Në 000/lekë*

|  |  |  |  |  |
| --- | --- | --- | --- | --- |
| **NR.** | **Emërtimi** | **Plani**  | **Fakti**  | **Përqindja e realizimit** |
| 1 | *Shpenzime personeli* | 78,691 | 49,272 | 63% |
| 2 | *Shpenzime të tjera korente* | 17,040 | 8,399 | 49% |
|   | ***Total korente*** | **95,731** | **57,672** | **60%** |
| 3 | *Shpenzime kapitale* | 2,000 | 0 | 0% |
| **TOTALI** | **97,731** | **57,672** | **59%** |

Siç shikohet nga tabela e mësipërme, shpenzimet korente në total për këtë institucion, janë realizuar në rreth 60% të planit për vitin 2024, ndërsa shpenzime kapitale nuk kanë realizim për periudhën. Pra siç shikohet nga të dhënat e tabelës së mësipërme plani i shpenzimeve të buxhetit në total për këtë institucion është realizuar në rreth 59% të planit për vitin 2024, realizim ky në mesataren e periudhës.

**III. Informacion mbi volumin dhe madhësinë e ndryshimit të buxhetit.**

Për këtë institucion, situata në lidhje me ndryshimet e buxhetit gjatë vitit 2024, duke u nisur nga buxheti fillestar sipas ligjit nr. Nr. 97/2023, “Për buxhetin e vitit 2024”, të ndryshuar, ka ndryshime në totalin e shpenzimeve buxhetore nga shtesat në fondin e veçantë.

 ***Në mijë lekë***

|  |  |  |  |
| --- | --- | --- | --- |
|  | **Buxheti fillestar 2024** | **Buxheti me ndryshime** | **Diferenca** |
| **Programet** |  |  |  |
|   | **-1** | **-2** | **(3=2-1)** |
| “Planifikim Menaxhim Administrim” | 97,481 | 97,731 | 250 |

1. **Komente dhe rekomandime**
* Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të këtij udhëzimi. Vërejmë që të dhënat e raportuara në raportin e monitorimit, janë sipas formateve të përcaktuara në këtë udhëzim.
* Lidhur me përmbajtjen e raportit të monitorimit, konstatojmë se:
	+ Paraqitja e informacionin nuk është plotësisht sipas formatit standard narrativ të raportit të monitorimit të buxhetit, të përcaktuar në Shtojcën 3, të udhëzimit.
	+ Relacioni shoqërues nuk ka një analizë të detajuar të treguesve të monitorimit dhe zërave të shpenzimeve për të argumetuar apo shpjeguar arsyet e e devijimeve nga plani për periudhën.
	+ Nuk është paraqitur inforacion mbi numrin e punonjësve buxhetorë miratuar me ligjin vjetor si dhe nëse numri faktik ka devijim nga ai i planifikuar.
* Nga ana juaj paraqitja e raportit të monitorimit për periudhën 8M të vitit 2024 është bërë në përputhje me afatin e përcaktuar në udhëzimin nr. 14, datë 30.05.2023.
* Lidhur me përdorimin e informacionit të siguruar nga sistemi AFMIS vihet re se, vlerat e sasive faktike të produkteve janë plotësuar në sistemin AFMIS.
* Lidhur me përmirësimin e cilësisë së përmbajtjes së raportit të monitorimit rekomandojmë:
* Paraqitja e informacionin sipas formatit standard narrativ të raportit të monitorimit të buxhetit, të përcaktuar në Shtojcën 3, të udhëzimit.
* Për treguesit e performancës në nivel qëllimi dhe objektivi të shfaqura në aneksin 4 “Raporti i realizimit të treguesve të performancës së programit”, rekomandojmë përcaktimin e njësisë matëse në kolonën përkatëse, si edhe plotësimin e faktit për periudhën. Treguesit faktik të plotësuar në këtë aneks duhet të jenë ato që janë realizuar faktikisht për periudhën respektive nëse janë të matshme për periudhen.
1. **Publikimi:**

Raporti i Monitorimit për 8 mujorin e vitit 2024, është publikuar në faqen zyrtare të Komisionerit për Mbikqyrjen e Shërbimit Civil.

Linku: <http://www.kmshc.al/raporte-te-finances/>